1995 m. Baltarusijos referendumas

1995 m. Baltarusijos referendumas – keturių klausimų referendumas, įvykęs 1995 m. gegužės 14 d. Baltarusijoje kartu su 1995 m. Baltarusijos parlamento rinkimais. Referendume spręsti klausimai buvo teisinis rusų kalbos prilyginimas baltarusių kalbai, naujų nacionalinių simbolių priėmimas, ekonominė integracija su Rusija bei Baltarusijos konstitucijos pakeitimas, leidžiantis pirmalaikius parlamento rinkimus parlamentui sistematiškai pažeidus konstituciją. Pagal oficialius rezultatus, visi keturi klausimai buvo priimti mažiausiai trijų ketvirčių rinkėjų. Rinkimuose dalyvavo 64,8 % turinčiųjų balso teisę.

ESBO Parlamentinė asamblėja teigė, jog referendumas pažeidė tarptautinius standartus. Baltarusijos demokratinės opozicijos nariai pabrėžė, jog referendumo organizavimas pažeidė Baltarusijos konstituciją.

Priešistorė 
Panašų referendumą dėl valstybinių simbolių prezidentas Aleksandras Lukašenka siekė surengti 1993 m., tačiau tam nepavyko gauti parlamento pritarimo. Likus dviem mėnesiams iki 1995 m. referendumo A. Lukašenka pasiūlė valstybinę vėliavą, susidedančią iš dviejų siaurų žalių ir vienos plačios raudonos juostos. Nors šio pasiūlymo kilmė nėra aiški, naujos vėliavos versijos (Baltarusijoje vadintos „projektais“) buvo pasiūlytos po kelių dienų ir pristatytos balsavimui.

1995 m. balandžio 11 d. parlamentas apsvarstė referendumo klausimus, pritarė datai, tačiau iš keturių klausimų tebuvo pritarta klausimui apie ekonominę integraciją su Rusija. A. Lukašenka, paskelbęs, jog savo nuomonės nekeis ir prisiims asmeninę atsakomybę už referendumą, paliko parlamentą teigdamas, jog daugiau šia forma parlamente nediskutuos. Devyniolika parlamento narių, tarp jų Zenonas Pazniakas ir Piatras Sadovskis, paskelbė bado streiką parlamente protestuodami prieš referendumo organizavimą nepaisant parlamento pritarimo. Protestuotojus sumušė ir jėga iš parlamento pašalino OMON pajėgos. Parlamentarai specialiąsias pajėgas padavė į teismą už sumušimus, tačiau į jų ieškinį nebuvo atsižvelgta.

Buvo sukviesta sutaikymo komisija konfliktui tarp prezidento ir parlamento išspręsti. Konfliktas buvo išspręstas prezidento naudai.

Rezultatai

Rusų kalbos statusas 
„Ar jūs palaikote rusų kalbos statuso prilyginimą baltarusių kalbos statusui?“

Integracija su Rusija 
„Ar jūs palaikote prezidento veiksmus, nukreiptus į ekonominę integraciją su Rusija?“

Valstybiniai simboliai 
„Ar jūs palaikote pasiūlymą įvesti naujus Baltarusijos vėliavą ir herbą?“

Parlamento paleidimas 
„Ar jūs sutinkate su būtinybe įvesti pakeitimus į veikiančią Baltarusijos konstituciją, kurie suteiktų teisę Baltarusijos prezidentui prieš laiką nutraukti plenarines Aukščiausios Tarybos galias esant sistematiškiems bei šiurkštiems konstitucijos pažeidimams?“

Reakcijos

Opozicijos kritika 

Opozicija kritikuoja 1995 m. referendumo teisėtumą. Pasak buvusio parlamento nario Siarhejaus Navumčiko, referendumas buvo nelegalus, tad jo rezultatai neturi jokios juridinės galios:
 pagal 1995 m. Nacionalinių referendumų įstatymą (), nacionaliniai simboliai ir oficiali kalba išvis negalimi kvestionuoti referendume;
 referendumas nebuvo formaliai patvirtintas parlamente;
 opozicijos prieiga prie žiniasklaidos buvo ribojama, stebėtojai iš opozicijos pranešė apie balsų skaičiaus klastojimą.

Be to, opozicija pažymėjo kelias kitas problemas, susijusias su referendumo organizavimu:
 referendumas sekė po intensyvios valstybės kontroliuojamos žiniasklaidos kampanijos, kuria siekta pabrėžti faktą, jog tuometinį herbą Didžiojo Tėvynės karo metu naudojo nacių kolaborantai (Baltarusijos centrinė rada). Pavyzdžiui, pirmasis posovietinės Baltarusijos lyderis Stanislavas Šuškevičius interviu minėjo, jog Vytis (Pahonia) buvo vadinamas fašistų simboliu.
 Prieš galutinį referendumo rezultatų pranešimą, A. Lukašenkos administracijos vadovas Ivanas Titenkovas asmeniškai nuleido senąją vėliavą nuo Vyriausybės rūmų ir viešai ją suplėšė.
 Referendumo klausimas buvo prastai suformuluotas: buvo teigusių, jog balsavimo metu manė, jog minimi „nauji“ valstybės simboliai yra įvestieji 1992 m.
 Rinkėjų, patvirtinusių valstybinius simbolius, skaičius sudarė tik 48,6 % viso elektorato, kadangi daugiau nei trečdalis turinčiųjų rinkimo teisę neišreiškė savo nuomonės. Yra nuomonė, jog daugumos nepasiekimas yra Baltarusijos konstitucijos pažeidimas, tačiau konstitucija aiškiai neapibrėžia būtino minimumo.
 BNF partija ir kitos įtakingos opozicijos partijos teigia, jog referendumas, po kurio buvo masiškai uždaromos baltarusių kalbos mokyklos ir sumažinta šios kalbos programų nacionaliniame radijuje ir televizijoje, turėjo neigiamą įtaką baltarusių kalbai ir kultūrai.

Tarptautinė reakcija 
Rusijos Federacijos Valstybės Dūma paskelbė palaikanti oficialius referendumo rezultatus, pagerinančius rusų kalbos statusą šalyje Baltarusijoje.

ESBO Parlamentinė asamblėja teigė, jog referendumas pažeidė tarptautinius standartus bei pareiškė susirūpinimą dėl valstybinės žiniasklaidos kontrolės, kišimosi į balsavimo procesą bei trukdymus opozicijos veiklai. Jungtinių Valstijų valstybės departamentas taip pat kritikavo Baltarusijos valdžią dėl šio referendumo.

Pasekmės 
Baltarusijos prezidentas dekretus dėl naujų valstybės simbolių pasirašė 1995 m. liepos 7 d.

Šaltiniai 

Rinkimai Baltarusijoje
1995 metai
Referendumai